钦定古今图书集成/明伦汇编/宫闱典/第035卷 > 孝明帝胡皇后
## 钦定古今图书集成/明伦汇编/宫闱典/第035卷 > 孝明帝胡皇后

按《魏书后妃传》：“孝明皇后胡氏，灵太后从兄冀州刺
史盛之女。灵太后欲荣重门族，故立为皇后。肃宗颇
有酒德，专嬖充华，潘氏后及嫔御，并无过宠。太后为
肃宗选纳，抑屈人流。时博陵崔孝芬、范阳卢道约、陇
西李瓒等女，但为世妇，诸人诉讼，咸见忿责。武泰初，
后既入道，遂居于瑶光寺。”